musicalpoetry | The art of musical poetry
Tags: blood roses, flirting, Murmure dans le vent series, musicalpoetry, poem, serenade, Serenade for Strings Op. 48, Tchaikovsky, Waltz Cinemaskop -Last month's silver screen stars - Astrodienst Guest user u1353436882
26-Apr-2017, 11:07 UT/GMT PE-polisie tree flink op en kry R4 m. se motorbande terug | Netwerk24
Deur Cara-Lee Dorfling 08 Desember 2019 20:30
Die sowat 1 168 motorbande is Saterdag deur polisielede van die KwaZakhele-polisiekantoor by ’n onderneming in Burmanweg gekonfiskeer.
Die buitebande is blykbaar Vrydag by die bandevervaardiger Continental Tyre in Sidwell deur sowat sewe mans gesteel.
Van die gesteelde motorbande wat Saterdag deur die polisie in Port Elizabeth in die pakhuis van ’n onderneming in Burmanweg teruggekry is. Foto: Verskaf
Volgens die polisie het die groep mans Vrydagaand omstreeks 21:30 met ’n vragmotor by die onderneming opgedaag.
Die veiligheidswag aan diens is glo met ’n vuurwapen gedreig voordat sy selfoon, die hek se afstandbeheerder en twee rekenaarskerms afgevat is.
Die groep het ’n sleepwa vol motorbande aan hul vragmotor gehak en weggery.
Kol. Priscilla Naidu, polisiewoordvoerder, sê die polisie het Saterdag inligting van die opsporingsmaatskappy ontvang dat die sein van die gesteelde sleepwa se opsporingstoestel in Burmanweg opgetel word.
Die sleepwa wat glo gebruik is in die diefstal van die motorbande, is ook deur die polisie teruggekry. Foto: Verskaf
In Burmanweg kon die polisie die sein volg na ’n gebied waar die sein tussen vier ondernemings geleë was.
Naidu sê die polisie het al die ondernemings deurgesoek, behalwe vir een wat veiligheidswagte by die hek gehad het.
“Die polisie is aanvanklik toegang tot die onderneming geweier, maar terwyl hulle verduidelik het hoekom hulle daar is, het hulle die sleepwa langs ’n hoop buitebande binne die pakhuis opgemerk,” sê Naidu.
Die polisie het oplaas toegang gekry, waarna die sleepwa in die pakhuis as die gesteelde sleepwa geidentifiseer is.
Naidu sê die bande is ook gekonfiskeer, maar niemand is onmiddellik in hegtenis geneem nie.
Lt.genl. Liziwe Ntshinga, die Oos-Kaap se polisiekommissaris, het misdadigers gewaarsku dat die polisie die komende feestyd nie sal rus nie.
“Ons teenwoordigheid sal gevoel word. Dié sukses is ’n bevestiging dat ons die gety van misdaad omdraai.
“En ons sal daarmee voortgaan gedurende die feestydperk en daarna,” het Ntshinga gesê.